#

Þjóðmálakönnun

mars-apríl 2022

Afstaða íbúa í aðdraganda sveitarstjórnarkosninga

 – Seinni hluti

Rúnar Vilhjálmsson, prófessor

|  |  |
| --- | --- |
|  Lýsing á rannsókn |  |
| Unnið fyrir | Rúnar Vilhjálmsson, prófessor í félagsfræði við Háskóla Íslands |
| Markmið rannsóknar | Að safna gögnum um hvað fólki finnst skipta mestu máli í tengslum við sveitarstjórnarkosningar 2022  |
| Gögn afhent | 22. apríl 2022 |
|  |  |
|   Ábyrgðaraðilar |  |
| Framkvæmd | Félagsvísindastofnun Háskóla Íslands |
| Gagnaöflun og hreinsun | Ævar Þórólfsson, sérfræðingur |
| Úrvinnsla gagnatúlkun og skýrsluskrif | Rúnar Vilhjálmsson, prófessor |

Inngangur

Í Þjóðmálakönnun Félagsvísindastofnunar er spurt um ýmis samfélagsleg málefni og það sem efst er á baugi hverju sinni. Í mars til apríl 2022 voru þátttakendur meðal annars spurðir um hvaða málefni þeim þykir skipta mestu máli í tengslum við komandi sveitarstjórnarkosningar.

**Alls svöruðu 808 þátttakendur í netpanel Félagsvísindastofnunar HÍ.** Netpanell Félagsvísindastofnunar samanstendur af fólki 18 ára og eldra á landinu öllu sem hefur samþykkt að taka þátt í netkönnunum á vegum stofnunarinnar. **Netpanellinn byggist á tilviljunarúrtaki úr þjóðskrá.** Söfnun í netpanel á sér stað jafnt og þétt og fylgst er vel með samsetningu hans. Meðal annars er þess gætt að dreifing kyns, aldurs, búsetu, menntunar og tekna sé sem líkust því sem hún er meðal allra landsmanna, 18 ára og eldri. Með því að tryggja gæði netpanelsins með framangreindum hætti er möguleiki á að alhæfa um niðurstöður rannsókna sem byggjast á svörum úr honum.

Framkvæmd

Í upphafi var tekið 1966 manna lagskipt tilviljunarúrtak úr netpanel Félagsvísindastofnunar. Úrtakið var lagskipt eftir kyni, aldri og búsetu til þess að það endurspeglaði sem best samsetningu landsmanna. **Gagnaöflun hófst 22. mars 2022 og lauk 18. apríl 2022**, en gagnaöflun stóð aðeins lengur yfir en gengur og gerist þar sem senda þurfti fjórar ítrekanir til að ná nægjanlegum fjölda svarenda. Alls svöruðu 808 einstaklingar könnuninni.

Spurt var meðal annars eftirfarandi spurninga um viðhorf íbúa í aðdraganda sveitarstjórnarkosninganna:

1. Hve ánægð/ur eða óánægð/ur ertu almennt með þá þjónustu sem sveitarfélag þitt veitir íbúunum?

 Hvorki ánægður

 Mjög ánægð/ur Frekar ánægður né óánægður Frekar óánægður Mjög óánægður

1. Eftirfarandi er listi yfir verkefni sem sveitarfélög sinna í þágu íbúa sinna.

Hvaða 3 málaflokka í listanum telur þú mikilvægasta í tengslum við komandi sveitarstjórnarkosningar?

1. *Skipulagsmál (þróun byggðar, þróun samgöngu- og þjónustukerfis, umhverfismál)*
2. *Gatnamál/vegamál (lagning og viðhald gatna/vega og gangbrauta, snjómokstur, og þrif gatna og gangbrauta)*
3. *Sorphirða*
4. *Almenningssamgöngur*
5. *Málefni leik- og grunnskóla*
6. *Atvinnumál (uppbygging eða stuðningur við atvinnustarfsemi í sveitarfélaginu)*
7. *Húsnæðismál (félagslegar íbúðir, húsaleigubætur eða annar húsnæðisstuðningur)*
8. *Félagsleg heimaþjónusta (aðstoð við heimilishald íbúanna, persónulega umhirðu og félagslegan stuðning)*
9. *Hjúkrunar- og dvalarheimili og dagvistarþjónusta*
10. *Framfærslumál (fjárhagsaðstoð á vegum sveitarfélags)*
11. *Þjónusta fatlaðra*
12. *Íþrótta- og tómstundamál (aðstaða og tækifæri til íþrótta og tómstunda í sveitarfélaginu).*

3. Ef valið stæði milli þess að auðvelda almenna bílaumferð eða auðvelda umferð almenningsvagna í þínu sveitarfélagi, hvort teldir þú

 mikilvægara?

**NIÐURSTÖÐUR**

**Tafla 1. Hve ánægð(ur) eða óánægð(ur) ertu almennt með þá þjónustu sem sveitarfélag þitt veitir íbúunum?**

|  | Reykjavík%  | Seltjarnarnes% | Kópavogur%  | Garðabær%  | Hafnarfjörður%  | Mosfellsbær% | Akureyri%  |
| --- | --- | --- | --- | --- | --- | --- | --- |
|  | Ánægð/ur | 42,4  | 50,0  | 71,6  | 80,4  | 48,9  | 61,9  | 75,5  |
| Hvorki ánægð/ur né óánægð/ur | 33,9  | 50,0  | 18,9  | 8,7  | 37,8  | 28,6  | 11,3  |
| Óánægð/ur | 23,7  | 0,0  | 9,5  | 10,9  | 13,3  | 9,5  | 13,2  |
| ALLS | 100,0  | 100,0  | 100,0  | 100,0  | 100,0  | 100,0  | 100,0  |

p<0,001 (Kí-kvaðrat marktektarpróf)

Tafla 1 sýnir að tölfræðilega marktækur munur er á ánægju með þjónustu sveitarfélags eftir sveitarfélögum.

EInungis minnihluti Reykvíkinga lýsir sig ánægðan með þjónustuna í borginni og er ánægjan töluvert minni í Reykjavík en í öðrum sveitarfélögum á höfuðborgarsvæðinu. Ánægjan í Reykjavík er einnig mun minni en á Akureyri. Á höfuðborgarsvæðinu er ánægjan mest í Garðabæ (80%) og þar á eftir kemur Kópavogur (72%) (sjá einnig Mynd 1 á næstu síðu).

**Tafla 2. Hve ánægð(ur) eða óánægð(ur) ertu almennt með þá þjónustu sem sveitarfélag þitt veitir íbúunum?**

**(Taflan sýnir niðurstöður eftir hverfum í Reykjavík).**

|  | Miðbær%  | Vesturbær% | Austurbær%  | Breiðholt%  | Árbær%  | Grafarvogur%  | Grafarholt/Úlf.árdalur%  |
| --- | --- | --- | --- | --- | --- | --- | --- |
|  | Ánægð/ur | 45,0 | 44,4  | 50,8  | 20,9  | 30,0  | 45,0  | 42,9  |
| Hvorki ánægð/ur né óánægð/ur | 25,0  | 48,1  | 30,2  | 41,9  | 40,0  | 35,0  | 7,1  |
| Óánægð/ur | 30,0  | 7,4  | 19,0  | 37,2  | 30,0  | 20,0  | 50,0  |
| ALLS | 100,0  | 100,0  | 100,0  | 100,0  | 100,0  | 100,0  | 100,0  |

p<0,01 (Kí-kvaðrat marktektarpróf)

Tafla 1 sýnir að tölfræðilega marktækur munur er á ánægju með þjónustu Reykjavíkur eftir hverfum. Í öllum hverfum er minnihluti ánægður nema í Austurbæ þar sem ánægjuhlutfallið er hæst. Minnst er hlutfall ánægðra í Breiðholti og Árbæ. Þá eru vísbendingar um afar skiptar skoðanir í Grafarholti/Úlfarsárdal þar sem íbúar virðast ýmist ánægðir eða óánægðir.

**Mynd 1. Hlutfall íbúa (%) sem segjast frekar eða mjög ánægðir með þjónustu síns sveitarfélags.**

Myndin sýnir mun á ánægju með þjónustu sveitarfélaga. Minnihluti Reykvíkinga (42,1%)

er ánægður með þjónustu sveitarfélagsins, nálægt helmingur er ánægður á Seltjarnarnesi

og í Hafnarfirði, en mikill meirihluti íbúa í Garðabæ, Kópavogi, Mosfellsbæ og á Akureyri er

ánægður með þjónustu sveitarfélagsins.

**Mynd 2. Hlutfall í hverfum Reykjavíkur (%) sem segjast frekar eða mjög ánægðir með þjónustu borgarinnar.**

Myndin sýnir mun á ánægju með þjónustu sveitarfélaga. Minnihluti Reykvíkinga (42,1%)

er ánægður með þjónustu sveitarfélagsins, nálægt helmingur er ánægður á Seltjarnarnesi

og í Hafnarfirði, en mikill meirihluti íbúa í Garðabæ, Kópavogi, Mosfellsbæ og á Akureyri er

ánægður með þjónustu sveitarfélagsins.

**Tafla 3. Mikilvægir málaflokkar sveitarstjórnarkosninganna að mati íbúa, skipt eftir sveitarfélögum.**

 **(Taflan sýnir þá málaflokka sem taldir voru meðal þeirra mikilvægustu, raðað eftir því hve oft þeir voru nefndir.**

 **Í svigum eru hlutföll [%] þeirra sem töldu málaflokkinn meðal hinna mikilvægustu).**

|  Reykjavík |  Seltjarnarnes |  Kópavogur |  Garðabær |  Hafnarfjörður |  Mosfellsbær |  Akureyri |
| --- | --- | --- | --- | --- | --- | --- |
|  | **1.** Skipulagsmál (47,8%)**2.** Alm. samgöngur (43,1%) | **1.** Skipulagsmál (81,3%) | **1.** Gatna- og  vegamál (54,3%) | **1.** Gatna- og  vegamál (48,8%) | **1.** Hjúkrunar- og  dvalarheimili (45,5%) | **1.** Málefni leik- og  grunnskóla (50%) |  **1.** Atvinnumál (47,1%) |
| **3.** Málefni leik- og  grunnskóla (39,9%)**4.** Húsnæðismál (35,6%)**5.** Gatna- og vegamál (32,9%)  | **2.** Málefni leik- og grunnskóla (56,3%)**3.-4.** Gatna- og  vegamál (37,5) Atvinnumál (37,5) | **2.** Skipulagsmál (44,0%)**3.** Málefni leik- og grunnskóla (40,6%)**4.** Íþrótta- og  tómstundamál (31,9%) | **2.** Málefni leik- og grunnskóla (46,3%)**3.** Hjúkrunar- og  dvalarheimili (39,0%)**4.** Íþrótta- og  tómstundamál (36,6%) | **2.** Skipulagsmál (42,2%) **3.-4.** Gatna- og  vegamál (34,1%)  Málefni leik- og  grunnskóla (34,1%) | **2.** Gatna- og vegamál (42,9%)**3.** Atvinnumál (31,6%)**4.-5.** Skipulagsmál (30,0%) Alm. samgöngur (30,0%) |  **2-3.** Málefni leik- og grunnskóla (33,3%) Félagsleg  heimaþjónusta (33,3%) **4 .** Gatnamál (32,7%) |
|  | **5.** Húsnæðismál (31,3%) | **5.** Húsnæðismál (29,0%) | **5.** Skipulagsmál (31,7%) | **5.** Húsnæðismál (31,8%) |  |  **5.** Skipulagsmál (31,4%) |
|  |  |  |  |  |  |  |

p<0,001 (Kí-kvaðrat marktektarpróf)

Tölfræðilega marktækur munur er á áherslumálum í sveitarstjórnarkosningunum eftir sveitarfélögunum. Reykvíkingar leggja mun oftar áherslu á almenningssamgöngur en íbúar annara sveitarfélaga. Verulega athygli vekur að almenningssamgöngur ná ekki inn á lista yfir 5

af mikilvægustu málaflokkum sveitarstjórnarkosninganna í nágrannasveitarfélögum Reykjavíkur, ef Mosfellsbær er undanskilinn en þar eru almenningssamgöngur í 4.-5. sæti yfir mikilvæga málaflokka. Í öllum sveitarfélögunum eru skipulagsmál meðal mikilvægra málaflokka sveitarstjórnarkosninganna og þau eru oftast nefnd sem mikilvægur málaflokkur í Reykjavík. Þá eru gatna- og vegamál meðal mikilvægra málaflokka sveitarstjórnarkosninganna í öllum sveitarfélögunum.

**Tafla 4. „Ef valið stæði milli þess að auðvelda almenna bílaumferð eða auðvelda umferð almenningsvagna í þínu sveitarfélagi,**

**hvort teldir þú mikilvægara?“**. (Taflan sýnir hlutall [%] höfuðborgarbúa sem hallast frekar að almennri bílaumferð, frekar að almenningsvögnum, eða gerir ekki upp á milli þessara kosta).

 **Afstaða íbúa**

 **á höfuðborgarsvæði**

Almenn bílaumferð 40,2%

Almenningsvagnar 44,4 %

Geri ekki upp á milli 15,4%

Skiptar skoðanir eru á því meðal höfuðborgarbúa hvort mikilvægara er að auðvelda almenna bílaumferð eða umferð almenningsvagna ef velja þyrfti á milli. Þó hlutfall almenningsvagna í töflunni að ofansé hærra en almennrar bílaumferðar

er munur þessara hlutfalla ekki marktækur.

(Til höfuðborgarbúa teljast íbúar í Reykjavík, Seltjarnarnesi, Kópavogi, Garðabæ, Hafnarfirði og Mosfellsbæ)

**Tafla 5. „Ef valið stæði milli þess að auðvelda almenna bílaumferð eða auðvelda umferð almenningsvagna í þínu sveitarfélagi,**

**hvort teldir þú mikilvægara?“** (Taflan sýnir hlutall [%] svarenda í sveitarfélögum sem hallast frekar að almennri bílaumferð, almenningsvögnum, eða gerir ekki upp á milli þessara kosta).

|  | Reykjavík%  | Seltjarnarnes% | Kópavogur%  | Garðabær%  | Hafnarfjörður%  | Mosfellsbær%  | Akureyri%  |
| --- | --- | --- | --- | --- | --- | --- | --- |
|  | Almenn bílaumferð | 34,9 | 70,6  | 43,8  | 43,9  | 54,5  | 36,4  | 36,7  |
| Almenningsvagnar | 54,8  | 11,8  | 35,0  | 31,7  | 22,7  | 31,8  | 36,7  |
| Geri ekki upp á milli | 10,3  | 17,6  | 21,3  | 24,4  | 22,7  | 31,8  | 26,5  |
| ALLS | 100,0  | 100,0  | 100,0  | 100,0  | 100,0  | 100,0  | 100,0  |

p<0,01 (Kí-kvaðrat marktektarpróf)

Verulegur og tölfræðilega marktækur munur er á afstöðu til almennrar bílaumferðar og almenningsvagna eftir sveitarfélögum. Íbúar í Reykjavík telja mikilvægara að auðvelda almenningssamgöngur en almenna bílaumferð (ef velja þyrfti á milli), en íbúar allra annara sveitarfélaga á höfuðborgarsvæðinu telja mikilvægara að auðvelda almenna bílaumferð. Þessir kostir njóta hins vegar jafn mikils fylgis á Akureyri.

**Tafla 6. „Ef valið stæði milli þess að auðvelda almenna bílaumferð eða auðvelda umferð almenningsvagna í þínu sveitarfélagi,**

**hvort teldir þú mikilvægara?“** (Taflan sýnir hlutall [%] svarenda í hverfum Reykjavíkur sem hallast frekar að almennri bílaumferð, almenningsvögnum, eða gerir ekki upp á milli þessara kosta).

|  | Miðbær%  | Vesturbær% | Austurbær%  | Breiðholt%  | Árbær%  | Grafarvogur%  | Grafarholt/Úlf.árdalur%  |
| --- | --- | --- | --- | --- | --- | --- | --- |
|  | Almenn bílaumferð | 22,2 | 25,9  | 25,6  | 32,5  | 50,0  | 58,7  | 46,2  |
| Almenningsvagnar | 77,8  | 59,3  | 62,4  | 60,0  | 35,0  | 34,8  | 38,5  |
| Geri ekki upp á milli | 0  | 14,8  | 12,0  | 7,5  | 15,0  | 6,5  | 15,4  |
| ALLS | 100,0  | 100,0  | 100,0  | 100,0  | 100,0  | 100,0  | 100,0  |

p<0,01 (Kí-kvaðrat marktektarpróf)

Verulegur og tölfræðilega marktækur munur er á afstöðu til almennrar bílaumferðar og almenningsvagna eftir hverfum í Reykjavík. Íbúar í Miðbæ, Vesturbæ, Austurbæ og Breiðholti telja mikilvægara að auðvelda almenningssamgöngur en almenna bílaumferð (ef velja þyrfti á milli), en íbúar Árbæjar, Grafarvogs, Grafarholts og Úlfarsárdals telja mikilvægara að auðvelda almenna bílaumferð.

*Rúnar Vilhjálmsson,*

*prófessor í félagsfræði*

*Háskóla Íslands*